b'\n_START_ARTICLE_\nSoakSoak\n_START_SECTION_\nAnatomija virusa SoakSoak\n_START_PARAGRAPH_\nVirus Soaksoak spreminja datoteko wp-includes/template-loader.php. To povzro\xc4\x8di, da se datoteka wp-includes/js/swfobject nalo\xc5\xbei na vsako stran, ki si jo uporabnik ogleda na spletnem mestu , ki vklju\xc4\x8duje zlonamerno programsko opremo. \xc4\x8ce se to opremo dekodira, se nalo\xc5\xbei javascript zlonamerne programske opreme iz SoakSoka.ru domene, ki vsebuje datoteko hxxp://soaksoak.ru/xteas/code. Ta datoteka nato oku\xc5\xbei vse druge spletne strani, ki se nahajajo na istem stre\xc5\xbeniku. S temi datotekami ciljajo na Firefox in zadnjo verzijo Internet Explorerja 11. Spletno stran, ki se oku\xc5\xbei nato hekerji uporabljajo kot vir za oku\xc5\xbebo drugih spletnih strani. Ko je uporabnik oku\xc5\xbeen, ga lahko spletna mesta nepri\xc4\x8dakovano preusmerijo na SoakSoak.ru spletne strani in/ali lahko prenesejo zlonamerne datoteke na uporabnikov ra\xc4\x8dunalnikih brez njegove vednosti. Te datoteke lahko ogrozijo uporabnikov ra\xc4\x8dunalnik tako da na primer, po\xc5\xa1kodujejo programsko opremo.\n_START_SECTION_\nPreverjanje oku\xc5\xbebe\n_START_PARAGRAPH_\n\xc4\x8ce je uporabnikova spletna stran oku\xc5\xbeena, se na Google Chromu vidi opozorilo, medtem ko uporabnik \xc5\xbeeli dostopati do svoje spletne strani ali pa uporabnik dobi obvestilo prek Google Webmasterja v orodnem ra\xc4\x8dunu. Google potrebuje nekaj dni, da identificira virus na uporabnikovi strani, lahko pa uporabnik tudi sam ro\xc4\x8dno preveri, \xc4\x8de je njegova spletna stran ranljiva, oziroma izpostavljena virusu. To naredi tako, da odpre slede\xc4\x8di URL njegove spletne strani v iskalniku: www.yourblog.com/wp-admin/admin-ajax.php?action=revslider_show_image&img=../wp-config.php. \xc4\x8ce je spletna stran ranljiva, se v nastavitvah to poka\xc5\xbee s podrobnim izpiskom o podatkih, kot so uporabni\xc5\xa1ko ime, geslo in ostalo. \xc4\x8ce stran ni ranljiva, se ne poka\xc5\xbee ni\xc4\x8d.\n_START_SECTION_\nOdstranitev virusa\n_START_PARAGRAPH_\nEden od na\xc4\x8dinov za odstranitev tega virusa je zamenjava oku\xc5\xbeenih WordPress datotek z novimi originalnimi WordPress datotekami. Priporo\xc4\x8dljivo je preverjati javascript datoteke in vse ostale WordPress datoteke, v primeru da so tudi te oku\xc5\xbeene. Ta na\xc4\x8din \xc4\x8di\xc5\xa1\xc4\x8denja ni najbolj priporo\xc4\x8dljiv, ker je velika verjetnost da se bo virus zopet pojavil. Obstaja ogromno datotek, ki se nahajajo v jedru WordPress-a, zato je najbolje, da se posodobi vse datoteke. To se lahko naredi tako, da se v WordPress uporabnik prijavi s svojim ra\xc4\x8dunom, poi\xc5\xa1\xc4\x8de v meniju (na levi strani) posodobitve in tukaj poi\xc5\xa1\xc4\x8de gumb\xc2\xa0\xc2\xbbponovno namesti zdaj\xc2\xab. Prav tako se lahko namesti, kateri koli WordPress varnostni priklju\xc4\x8dek, ki bo skeniral blog in poiskal oku\xc5\xbeene kode (scripte). Wordfence Security je prosto dostopen varnostni priklju\xc4\x8dek, ki nudi dobro za\xc5\xa1\xc4\x8dito pred virusi in drugimi gro\xc5\xbenjami. Uporabnikovo spletno stran Wordfence Security preveri za \xc5\xbee znane oku\xc5\xbebe, prav tako pa pregleda tudi datoteke v jedru, ter jih primerja z originalnimi datotekami WordPressa. Najbolj\xc5\xa1i na\xc4\x8din za odstranitev virusa pa je, da se ga ustavi z uporabo po\xc5\xbearnega zidu za spletne strani.'